**Harriet Andreassen** (1925–1997) var en norsk fagforeningsleder og Ap-politiker. Hun var fra 1980 til 1981 kommunalminister.

Hun vokste opp i enkle kår på Rørvik som datter av telefonformann Harald Jentoft Andreassen og hustru Judith Margot Johnsen. Hun tok «realskolen som privatist i Namsos og begynte 17 år gammel som telefonassistent ved telefonsentralen på Rørvik». Familien flyttet i 1947 til Trondheim, hvor hun tok arbeid ved rikstelefonsentralen. I 1958 flyttet hun til Egersund, hvor hun kunne avansere til telefonekspeditør med oppgaver som vaktsjef.

Fagforeningsleder og politiker
------------------------------

Harriet Andreassen arbeidet fra 1960 til 1966 ved Landsorganisasjonens distriktskontor i Stavanger, før hun i et tiår fra 1967 var sekretær i Norsk Arbeidsmandsforbund. Fra 1977 til 1985 var hun sekretær i LO med ansvar for likestillingsspørsmål.

Hun var engasjert i lokalpolitikken for Arbeiderpartiet og var medlem av kommunestyret og formannskapet i Egersund (1959–1960) og av Stavanger bystyre (1963–1966).

Hun var medlem av kommunestyret i Rælingen fra 1971 til 1993 og var i to perioder varaordfører (1971–1975 og 1987–1991), og hun var formannskapsmedlem mellom 1979 og 1983. Fra 1972 til 1975 var hun også medlem av fylkestinget i Akershus.

Andreassen var styremedlem i Rogaland Arbeiderparti 1962–1966 og leder i Rælingen Arbeiderparti 1970–1973. Hun var medlem av sentralstyret i Arbeiderpartiet fra 1973 til 1977 og igjen fra 1981. Fra 1981 til 1981 var Andreassen leder i Arbeiderpartiets kvinnebevegelse.

### Statsråd

Den 3. oktober 1980 ble Andreassen utnevnt til statsråd med ansvar for Kommunal- og regionaldepartementet i Odvar Nordlis regjering. Da Gro Harlem Brundtland dannet regjering 4. februar 1981, fortsatte hun i samme ministerpost til regjeringen gikk av 14. oktober samme år.

### Annet virke

Andreassen var medlem av en lang rekke utvalg, styrer og råd og var engasjert i flere organisasjoner. Hun var blant annet nestleder i Folk og Forsvar. I 1989 ble hun første nestleder i Norsk Pensjonistforbund, et verv hun hadde til 1993, da hun ble leder av Statens eldreråd.

Referanser
----------

1. 1 2 3   Slekt og Datas Gravminnebase, «Minneside basert på bilder og gravminnedata for Harriet Andreassen, (06.mai 1925 - 10.februar 1997).», besøkt 22. august 2021[Hentet fra Wikidata]
2. 1 2 3  «Harriet Andreassen er død», *Aftenposten*, 12. februar 1997, s. 10.
3. ↑  «(no) Harriet Andreassen». *Norsk biografisk leksikon*.
4. 1 2 3 4  Andreassen, Harriet (1925-1997) , Stortinget, besøkt 5. juli 2012.
5. ↑  Odvar Nordlis regjering, regjeringen.no, besøkt 6. juli 2012.
6. ↑  Gro Harlem Brundtlands første regjering, regjeringen.no, besøkt 6. juni 2012.

Eksterne lenker
---------------

* (no) Harriet Andreassen hos Stortinget Rediger på Wikidata
* Harriet Andreassen - Store norske leksikon

| * v
* d
* r
Norges kommunalministre |
| --- |
| 
* Ulrik Olsen (1948–58)
* Andreas Cappelen (1958–63)
* Oskar Skogly (1963)
* Bjarne Lyngstad (1963)
* Jens Haugland (1963–65)
* Helge Seip (1965–70)
* Odvar Nordli (1971–72)
* Johan Skipnes (1972–73)
* Leif Aune (1973–78)
* Arne Nilsen (1978–79)
* Inger Louise Valle (1979–80)
* Harriet Andreassen (1980–81)
* Arne Rettedal (1981–86)
* Leif Haraldseth (1986–87)
* William Engseth (1987–88)
* Kjell Borgen (1988–89)
* Johan J. Jakobsen (1989–90)
* Kjell Borgen (1990–92)
* Gunnar Berge (1992–96)
* Kjell Opseth (1996–97)
* Ragnhild Queseth Haarstad (1997–99)
* Odd Roger Enoksen (1999–2000)
* Sylvia Brustad (2000–01)
* Erna Solberg (2001–05)
* Åslaug Haga (2005–07)
* Magnhild Meltveit Kleppa (2007–09)
* Liv Signe Navarsete (2009–13)
* Jan Tore Sanner (2013–18)
* Monica Mæland (2018–2020)
* Nikolai Astrup (2020–21)
* Bjørn Arild Gram (2021–2022)
* Sigbjørn Gjelsvik (2022–2023)
* Erling Sande (2023–)

 |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Stortinget **·** Geni
 |